dh-unibe/image-text_koenigsfelden-charters-post-1500 huggingface dataset:
Ich, Petteˀ Brunneˀ vō Oͧw, ✳ im Rüstal unnd Meyēbergˀ ampt glägenn,
bekenn mit disem brieff, ✳ als ich jetz ✳ als ein lechentrager ✳ Hannsens von
Hoͧff, ✳ wilenn ✳ Rützmans von Hoͧff sines elichenn suns, ✳ von minē gnàdig₎
froͧwenn vō Küngsfeldenn ✳ unnd irem hoffmeisteˀ belechnet bin ✳ mitt
einem hoff ✳ ze Oͧw ✳ gelaͤgenn, ✳ so vor zittenn die Sidler vō Lutzernn
unnd jetz am letstenn ✳ der gemelt Rütschman von Hoͧff ingehept haben,
den ich ouch als ein vortrager Hannsens vō Oͧw, vorgemelt, ✳ enpfanng₎
unnd darumb̄ geschwornn hab ✳ den gewonlichn̄ eyd eines jeden lechn̄-
mans. ✳ daͧ erlüttren ich mich wüssentlich, das ich by dem allem ✳ und
was ein lechentrageˀ ze tùnd ✳ gegenn sineˀ obrikeytt gebùrtt, ✳ das ich
sölichs alles ✳ unnd jedes in sunders, ✳ als ob es harin ✳ von stuck ze stuck
gemeldet wer, ✳ wil erstattenn, ✳ dem gnüg sin ✳ unnd thuͤn, ✳ wie ich das
lechenns unnd lands gewonheitt naͤch ✳ schuldig bin zetuͤnd, ✳ alle gevͤard ✳ und
was hie wideˀ sin moͤcht gantz vˀmitt₎, ✳ in crafft disz brieffs, ✳ der des
zü guͤttm̄ urkünd ✳ mit des frommē, erenvestens ✳ Hannsen Sägennssers,
seszhafft zü Brugg, ✳
✳ mines junckhern, ✳
angehänckt₎ sigell, ✳ im unnd sinē erbn̄
gantz unschädlich, ✳ durch mineˀ bitt willenn besiglet, gebnn̄ ist uff
sampstag voˀ misericordia dnī, ✳ anno dnī funfftzechn̄ hundert unnd
drützechnn̄ jaͧr.
Hannsen vō Hoͧffs
zuͦ Oùw im Rüstal
unnd Lutzernneˀ biett
glaͤgenn ✳ belechnūg
Konigsf. 884
Staatsarchiv
AARGAU
T ✳ 27 ✳
1513 ✳ samst✳ vor misericordia
Königsfelden